Document ID: 32013R0287

IZVEDBENA UREDBA KOMISIJE (EU) št. 287/2013
z dne 22. marca 2013
o spremembi prilog IV in VIII k Uredbi Sveta (ES) št. 73/2009 o skupnih pravilih za sheme neposrednih podpor za kmete v okviru skupne kmetijske politike
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe Sveta (ES) št. 73/2009 z dne 19. januarja 2009 o skupnih pravilih za sheme neposrednih podpor za kmete v okviru skupne kmetijske politike in o uvedbi nekaterih shem podpor za kmete, spremembi uredb (ES) št. 1290/2005, (ES) št. 247/2006, (ES) št. 378/2007 in razveljavitvi Uredbe (ES) št. 1782/2003 (1) ter zlasti točk (a) in (b) člena 8(2) ter drugega pododstavka člena 40(1) Uredbe,
ob upoštevanju naslednjega:
(1)
Člen 10b Uredbe (ES) št. 73/2009 omogoča državam članicam, ki so uporabile prostovoljno modulacijo za koledarsko leto 2012, da še naprej znižujejo neposredna plačila za koledarsko leto 2013. Združeno kraljestvo je Komisijo uradno obvestilo o svoji odločitvi, da bo to možnost izkoristilo, zato je bil sprejet Izvedbeni sklep Komisije 2013/146/EU z dne 20. marca 2013 o določitvi zneskov, ki izhajajo iz uporabe prostovoljne prilagoditve v Združenem kraljestvu za koledarsko leto 2013 (2). Zato je primerno pregledati ustrezne zgornje meje iz člena 8 Uredbe (ES) št. 73/2009.
(2)
Grčija, Španija, Luksemburg, Malta in Združeno kraljestvo so Komisijo uradno obvestili, da nameravajo zagotoviti podporo vinogradnikom za leto 2014, in sicer z dodelitvijo pravice do plačila v skladu s členom 103(o) Uredbe Sveta (ES) št. 1234/2007 z dne 22. oktobra 2007 o vzpostavitvi skupne ureditve kmetijskih trgov in o posebnih določbah za nekatere kmetijske proizvode („Uredba o enotni SUT“) (3). Ustrezne nacionalne zgornje meje iz člena 40(1) Uredbe (ES) št. 73/2009 bi bilo zato treba primerno prilagoditi.
(3)
Informacije glede izkrčenih površin, ki jih države članice sporočijo v skladu s členom 188a(3) Uredbe (ES) št. 1234/2007, in glede regionalnega povprečja vrednosti pravic izkrčenih površin, ki jih države članice sporočijo v skladu s členom 40(1) Uredbe (ES) št. 73/2009, še niso bile znane, ko so bile določene neto zgornje meje iz člena 8 Uredbe (ES) št. 73/2009 za leto 2013 v Prilogi IV k navedeni uredbi, kot je bila spremenjena z Uredbo (EU) št. 671/2012 Evropskega parlamenta in Sveta (4). Vrednosti navedenih zgornjih mej so bile zato določene na podlagi ocen. Glede na uradna obvestila Nemčije, Grčije, Španije, Francije, Italije, Luksemburga, Avstrije, Portugalske in Slovenije v skladu s členom 188a(3) Uredbe (ES) št. 1234/2007 in členom 40(1) Uredbe (ES) št. 73/2009 bi bilo treba za leto 2013 pregledati vrednosti zgornjih mej, določene v Prilogi IV k Uredbi (ES) št. 73/2009.
(4)
Prilogi IV in VIII k Uredbi (ES) št. 73/2009 bi bilo zato treba ustrezno spremeniti.
(5)
Ukrepi iz te uredbe so v skladu z mnenjem Upravljalnega odbora za neposredna plačila -
SPREJELA NASLEDNJO UREDBO:
Člen 1
Prilogi IV in VIII k Uredbi (ES) št. 73/2009 se spremenita v skladu s Prilogo k tej uredbi.
Člen 2
Ta uredba začne veljati sedmi dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 22. marca 2013

Labels: 18
15
6